b"\n_START_ARTICLE_\nMarble Arch Station\n_START_SECTION_\nHistorie\n_START_PARAGRAPH_\nStationen blev \xc3\xa5bnet den 30. juli 1900 af Central London Railway (CLR)._NEWLINE_Ligesom alle de andre oprindelige stationer p\xc3\xa5 CLR, foregik adgang til perronerne p\xc3\xa5 Marble Arch via elevatore, men denne station blev ombygget i begyndelsen af 1930'erne, hvor der blev installeret rulletrapper. Dette medf\xc3\xb8rte at den oprindelige stationsbygning, designet af arkitekt Harry Bell Measures og beliggende p\xc3\xa5 hj\xc3\xb8rnet af Quebec Street og Oxford Street, lukkede og blev erstattet af en cut-and-cover-billethal l\xc3\xa6ngere mod vest. Den nye indgang \xc3\xa5bnede den 15. august 1932. Den oprindelige overfladebygning blev senere revet ned._NEWLINE_Perronerne, der oprindeligt havde hvide fliser, blev udskiftet med dekorative, glasserede emaljeplader i 1985. Grafikken herp\xc3\xa5 blev tegnet af Annabel Grey. _NEWLINE_Stationen er ved at gennemg\xc3\xa5 en modernisering (2010), der indeholder nye overflader i hele stationen, bortset fra nogle af emaljepladerne ved perronerne.\n_START_SECTION_\nStationen i dag\n_START_PARAGRAPH_\nStationen er opkaldt efter den n\xc3\xa6rliggende Marble Arch, og er beliggende p\xc3\xa5 nord\xc3\xb8stsiden af Marble Arch-krydset i Oxford Streets vestlige ende._NEWLINE_Der er et overhalingsspor vest for stationen, hvilket g\xc3\xb8r at tog fra Oxford Circus kan vende her.\n_START_SECTION_\nTransportforbindelser\n_START_PARAGRAPH_\nLondon buslinjer 2, 10, 16, 30, 36, 73, 74, 82, 94, 98, 137, 148, 159, 390, 414 og 436."